**Σύντομο Βιογραφικό Σημείωμα**

Ο Ανδρέας Σταυρουλόπουλος σπούδασε Πολιτικός Μηχανικός στο Πανεπιστήμιο Πατρών και εργάστηκε σε Τεχνικές Εταιρείες κατά την περίοδο 1988 – 1991. Από το 1991, διατηρεί ιδιωτικό Γραφείο Μελετών και Επιβλέψεων στην Πάτρα, στα πλαίσια δραστηριότητας του οποίου έχουν πραγματοποιηθεί: περισσότερες από 140 μελέτες/επιβλέψεις νέων κτιριακών έργων (κατοικιών) ενός έως έξι ορόφων, 16 αποκαταστάσεις (μελέτη και επίβλεψη) παραδοσιακών και νεοκλασσικών κτιρίων χαρακτηρισμένων ως μνημεία (με εμπορική χρήση ή χρήση ως κατοικίες), καθώς και περισσότερες από 6 μελέτες/επιβλέψεις καταστημάτων από 100 m2 έως 1000 m2 και βιομηχανικών εγκαταστάσεων. Ο κος Σταυρουλόπουλος είναι διαπιστευμένος ελεγκτής δόμησης.